รัฐบาลไทย-ข่าวทำเนียบรัฐบาล-คทช. เห็นชอบการดำเนินโครงการ ตามภารกิจของ บจธ. ปีงบฯ 62 รวม 4 โครงการ พร้อมรับทราบผลการดำเนินงานของฝ่ายเลขานุการฯ และคณะอนุกรรมการภายใต้ คทช.
วันจันทร์ที่ 21 มกราคม 2562
คทช. เห็นชอบการดําเนินโครงการ ตามภารกิจของ บจธ. ปีงบฯ 62 รวม 4 โครงการ พร้อมรับทราบผลการดําเนินงานของฝ่ายเลขานุการฯ และคณะอนุกรรมการภายใต้ คทช.
นายกรัฐมนตรีเป็นประธานประชุม คทช.ครั้งที่ 1/62 เห็นชอบการดําเนินโครงการตามภารกิจของ บจธ. ปีงบประมาณ 2562 จํานวน 4 โครงการ วงเงิน 400,427,037 บาท พร้อมรับทราบผลการดําเนินงานของฝ่ายเลขานุการฯ และคณะอนุกรรมการภายใต้ คทช.
วันนี้ (21 ม.ค.62) เวลา 09.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการนโยบายที่ดินแห่งชาติ (คทช.) ครั้งที่ 1/2562 ซึ่งมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรมชาติและสิ่งแวดล้อม และผู้ที่เกี่ยวข้อง เข้าร่วมการประชุม โดยภายหลังการประชุม นางรวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม กรรมการและเลขานุการ คทช. ได้แถลงผลการประชุมสรุปสาระสําคัญ ดังนี้
ที่ประชุมรับทราบผลการดําเนินงานของฝ่ายเลขานุการ คทช. และคณะอนุกรรมการภายใต้ คทช.ตามมติคณะกรรมการนโยบายที่ดินแห่งชาติ ครั้งที่ 2/2561 ประกอบด้วย 1. การจัดที่ดินทํากินให้ชุมชน โดยมีผลการดําเนินงาน ดังนี้ 1) พื้นที่เป้าหมายตั้งแต่ ปี 2558 ถึงปัจจุบัน จํานวน 884 พื้นที่ 70 จังหวัด เนื้อที่ 1,374,893-0-80.78 ไร่ 2) พื้นที่ได้รับอนุญาตเข้าทาประโยชน์หรืออยู่อาศัย จํานวน 136 พื้นที่ 57 จังหวัด เนื้อที่ 470,942-2-53.06 ไร่ 3) พื้นที่ที่จังหวัดรับรองแล้ว จํานวน 147 พื้นที่ 56 จังหวัด เนื้อที่ 266,437 ไร่ 40,380 ราย 50,281 แปลง 4) พื้นที่ที่อยู่ระหว่างพิจารณาคัดเลือกบุคคล จํานวน 140 พื้นที่ 37 จังหวัด เนื้อที่ 177,749 ไร่ 21,035 ราย 28,257 แปลง 5) พื้นที่ที่ได้รับการส่งเสริมและพัฒนาอาชีพ จํานวน 118 พื้นที่ 56 จังหวัด 6) พื้นที่ที่ได้รับสมุดประจําตัวผู้ได้รับการคัดเลือกเข้าทําประโยชน์หรืออยู่อาศัยในพื้นที่แล้ว จํานวน 105 พื้นที่ 48 จังหวัด เนื้อที่ 389,626-0-75.64 ไร่
2. การดําเนินการภายใต้แผนแม่บทการพัฒนาที่อยู่อาศัย ระยะ 20 ปี (พ.ศ. 2560 – 2579) การขับเคลื่อนนโยบายและแผนการพัฒนาที่อยู่อาศัยระดับจังหวัด การจัดตั้ง “ศูนย์ข้อมูลที่อยู่อาศัยแห่งชาติ” และการดําเนินงานตามแผนการพัฒนาที่อยู่อาศัยสําหรับผู้มีรายได้น้อย 3. ข้อเสนอแนวทางการดําเนินงานในรายงานการประเมินผลสัมฤทธิ์โครงการจัดที่ดินทํากินให้ชุมชน เช่น การจัดสรรงบบูรณาการเพื่อดําเนินการให้กับพื้นที่โดยตรง การพิจารณาคัดเลือกผู้เข้าร่วมโครงการ ควรเชื่อมโยงระบบฐานข้อมูลบัตรประจําตัวประชาชน 13 หลัก กับฐานข้อมูลระบบสวัสดิการแห่งรัฐ และข้อมูลการถือครองที่ดินจากหน่วยงานที่เกี่ยวข้อง การพัฒนาโครงสร้างพื้นฐานควรให้ความสําคัญกับการจัดหาน้ําเพื่อการเกษตร ควรจัดทําแผนบูรณาการพัฒนาอาชีพอย่างเป็นระบบครบวงจร สนับสนุนกลไกขับเคลื่อนชุมชนเข้มแข็ง และกลไกการเงินระดับชุมชน และการติดตามตรวจสอบการใช้ประโยชน์ที่ดินอย่างสม่ําเสมอทุกปี
พร้อมกันนี้ คทช. รับทราบความคืบหน้าการเสนอร่างพระราชบัญญัติคณะกรรมการนโยบายที่ดินแห่งชาติ พ.ศ. .... ร่างพระราชบัญญัติแก้ไขเพิ่มเติมประมวลกฎหมายที่ดิน (ฉบับที่ ..) พ.ศ. .... และร่างพระราชบัญญัติปรับปรุง กระทรวง ทบวง กรม (ฉบับที่ ..) พ.ศ. .... พร้อมกับรับทราบมติคณะรัฐมนตรี เมื่อวันที่ 25 ธันวาคม 2561 เรื่อง รายงานผลการดําเนินการปรับปรุงแผนที่แนวเขตที่ดินของรัฐแบบบูรณาการ มาตราส่วน 1 : 4000 (One Map) และรับทราบการดําเนินงานการแต่งตั้งกรรมการผู้ทรงคุณวุฒิในคณะกรรมการนโยบายที่ดินแห่งชาติ
นอกจากนี้ คทช. เห็นชอบตามที่สถาบันบริหารจัดการธนาคารที่ดิน (องค์การมหาชน) (บจธ.) เสนอการดําเนินโครงการตามภารกิจของ บจธ. ในปีงบประมาณ พ.ศ. 2562 จํานวน 4 โครงการ วงเงินงบประมาณ 400,427,037 บาท ประกอบด้วย 1. โครงการต้นแบบการบริหารจัดการที่ดินแบบครบวงจร งบประมาณ 233,253,535 บาท 2. โครงการนําร่องธนาคารที่ดิน ในพื้นที่นําร่อง 5 ชุมชน งบประมาณ 44,785,501 บาท 3. โครงการแก้ไขปัญหาการสูญเสียสิทธิในที่ดินของเกษตรกรและผู้ยากจน งบประมาณ 86,032,687 บาท 4. โครงการช่วยเหลือผู้ประสบปัญหาด้านที่ดินจากการดําเนินนโยบายของรัฐ งบประมาณ 36,355,314 บาท โดย คทช. จะเสนอความเห็นประกอบการพิจารณาของคณะรัฐมนตรีต่อไป
คทช. ยังเห็นชอบให้ยกเลิกคําสั่งคณะกรรมการนโยบายที่ดินแห่งชาติ ที่ 2/2558 ลงวันที่ 7 ตุลาคม พ.ศ. 2558 เรื่อง แต่งตั้งคณะอนุกรรมการขับเคลื่อนที่อยู่อาศัยสําหรับผู้มีรายได้น้อย และคําสั่งคณะอนุกรรมการขับเคลื่อนที่อยู่อาศัยสาหรับผู้มีรายได้น้อย ที่ 01/2559 ลงวันที่ 16 มกราคม พ.ศ. 2559 เรื่อง แต่งตั้งคณะทํางานภายใต้คณะอนุกรรมการขับเคลื่อนที่อยู่อาศัยสําหรับผู้มีรายได้น้อย จํานวน 4 คณะ โดยขอใช้กลไกของคณะกรรมการนโยบายที่อยู่อาศัยในการขับเคลื่อนการดําเนินงาน ตามที่กระทรวงการพัฒนาสังคมและความมั่นคงของมนุษย์เสนอ
-----------------------
กลุ่มประชาสัมพันธ์และเผยแพร่ สํานักโฆษก
(ข้อมูลจากฝ่ายเลขานุการคณะกรรมการนโยบายที่ดินแห่งชาติ)